Hop (Fana)

«Hop» kan også bety flokk.

Hop er et boligstrøk i Fana bydel i Bergen, like vest for bydelssenteret Nesttun, og ellers omgitt av Skjold i sør, Nordåsvannet i vest og Paradis i nord. Området består for det meste av tett villabebyggelse som inngår i tettstedet Bergen.

På Hop ligger Hop skole, Edvard Griegs hjem Troldhaugen, og lyststedet Wernersholm i empirstil, hvor Bjørnstjerne Bjørnson skrev nasjonalsangen Ja vi elsker i 1859. På Hop ligger også tidligere Hop stasjon på Vossebanen, 8 km sør for Bergen stasjon, og Hop holdeplass på Bybanen i Bergen.
 
Hop grunnkrets i Bergen kommune hadde 2 086 innbyggere 1. januar 2014 og et areal på 1,26 km², hvorav 0,04 km² er ferskvann.

Fana
Artikler som trenger bilde (Hordaland)